Fostul președinte al LPF l-a călcat în picioare pe Porumboiu, spunând, printre altele, despre el, că este un jeg și un cretin. "Un tâmpit. Îmi e rușine de nevasta lui, dacă spun niște lucruri. Nenorocitul și-a băgat finul la pușcărie să trăiască cu fina. O să dezvolt toată chestia asta și am să spun multe dacă nu se oprește. O să îi dau și poze, cretinul ăsta pe care l-am ajutat toată viața. Era unul dintre marii mei dușmani fără să știu. Am martori, i-am spus că mă leg de el, dacă se mai leagă de mine și îi scot toate murdăriile afară. De acum înainte dacă nu stă, emisiune de emisiune să mă atace cu familia, și eu îl atac pe el cu familia", a tunat Dragomir, la Fanatik.
Replica lui Porumboiu nu s-a lăsat așteptată. "Afirmațiile făcute dezvăluie fără echivoc o demență totală! Trec peste jignirile, invectivele care mi-au fost adresate, cu pecizarea că majoritatea dintre ele i se potrivesc de minune. Ce nu pot înțelege cum într-o dispută, un așa zis "bărbat" aduce în discuție două Doamne adevărate. Una dintre ele fiind fina mea, cealaltă chiar sotia lui. Sincer, îmi este jenă să redau monstruozitatea afirmațiilor unui mincinos notoriu. Regret că discuțiile între două persoane au ajuns atât de jos, chiar dincolo de străfundul întunericului. Dacă are (așa cum susține) poze, imagini, date compromițătoare în legătură cu mine, îl rog să le facă publice. Sigur nu are absolut nimic decât o "panoplie" de minciuni", este reacția lui Adrian Porumboiu, pentru ProSport.